Diari Oficial de la Generalitat Valenciana


Sumari del DOGV 9209, del 05-11-2021 (2021/11658)

DECRET 174/2021, de 22 d'octubre, del Consell, d'autorització de supressió d'ensenyaments oficials universitaris.
-----------------------------------------------------------------------------------------------------------------

### Dades del document

Número de DOGV
:   9209

Data del DOGV
:   05-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11872


Data del document
:   22-10-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Descriptors 

:   * Conselleria d'Innovació, Universitats, Ciència i Societat Digital
    * títol d'estudis
    * legislació
    * universitat

DECRET 174/2021, de 22 d'octubre, del Consell, d'autorització de supressió d'ensenyaments oficials universitaris. [2021/11689]  
La Universitat de València-Estudi General, la Universitat Miguel Hernández d'Elx, la Universitat Cardenal Herrera-CEU, la Universitat Catòlica i la Universitat Internacional de València, han sol·licitat l'autorització per a suprimir determinats ensenyaments universitaris oficials conduents a títols de grau, màster o doctorat.  
La Llei orgànica 6/2001, de 21 de desembre, d'universitats, estableix en l'article 8.2 que «la creació, modificació i supressió de centres, així com la implantació i supressió dels ensenyaments conduents a l'obtenció de títols universitaris de caràcter oficial i validesa en tot el territori nacional, de conformitat amb el que es disposa en els articles 7 i 35, seran acordades per la comunitat autònoma, bé per iniciativa pròpia, amb l'acord del consell de govern de la universitat, bé per iniciativa de la universitat, mitjançant proposta del consell de govern, en tots dos casos amb l'informe favorable previ del consell social.»  
  
La Llei 4/2007, de 9 de febrer, de la Generalitat, de coordinació del Sistema Universitari Valencià, disposa en l'article 37, que «correspon al Consell acordar la implantació i supressió d'ensenyaments conduents a l'obtenció de títols de caràcter oficial i validesa en tot el territori nacional que s'impartisquen en les universitats valencianes, així com el reconeixement d'altres titulacions, d'acord amb el procediment que, si escau, s'establisca reglamentàriament».  
Els respectius consells de govern o patronats d'aquestes universitats adoptaren els acords d'extinció i supressió dels títols que figuren a l'annex. Així mateix, els consells socials o patronats seus han emés els corresponents informes preceptius.  
Així mateix, el Consell Valencià d'Universitats i de Formació Superior ha sigut informat de la proposta de supressió dels ensenyaments en sessió de 22 de febrer de 2021.  
Per tot això, vistos els articles 8.2 de la Llei orgànica 6/2001, de 21 de desembre, d'universitats, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Innovació, Universitats, Ciència I Societat Digital, prèvia deliberació del Consell, en la reunió de 22 d'octubre de 2021,  
  
  
DECRETE  
  
Primer  
Autoritzar la Universitat de València-Estudi General, la Universitat Miguel Hernández d'Elx, la Universitat Cardenal Herrera-CEU, la Universitat Catòlica i la Universitat Internacional de València, la supressió dels ensenyaments universitaris oficials que s'especifiquen en l'annex d'aquest decret. No obstant això, sense perjudici de les normes de permanència que siguen aplicables, totes aquestes universitats hauran de garantir l'organització d'almenys quatre convocatòries d'examen en els dos cursos acadèmics següents a la data d'extinció.  
  
Segon  
Informar de tot això a la Conferència General de Política Universitària i al Ministeri d'Universitats, a l'efecte de la seua inscripció en el Registre d'Universitats, Centres i Títols (RUCT).  
  
Tercer  
L'aplicació i el desenvolupament d'aquest decret no podrà tindre cap incidència en la dotació dels capítols de despesa assignats a la Conselleria d'Innovació, Universitats, Ciència i Societat Digital i, en tot cas, haurà de ser atés amb els mitjans personals i materials d'aquestes universitats.  
  
  
Quart  
Aquest decret tindrà efectes l'endemà de la publicació en el Diari Oficial de la Generalitat Valenciana.  
  
Aquest decret exhaureix la via administrativa (article 123 de la Llei 39/2015, d'1 d'octubre, del procediment administratiu comú de les administracions públiques), però es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de 2 mesos comptats a partir de l'endemà de la publicació en el Diari Oficial de la Generalitat Valenciana, conformement amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament es podrà interposar un recurs de reposició davant el Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana (article 124 de la Llei 39/2015), tenint en compte que no es poden simultaniejar els dos recursos esmentats.  
  
València, 22 d'octubre de 2021  
  
El president de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital,  
CAROLINA PASCUAL VILLALOBOS  
  
  
ANNEX  
Supressió de titulacions  
  
UNIVERSITAT DE VALÈNCIA- ESTUDI GENERAL  
  
Títol RUCT  
Doctorat Universitari en Nanociència i Nanotecnologia; conjunt amb la Universitat d'Alacant, la Universidad de Castilla La Mancha, la Universidad de La Laguna, la Universitat Jaume I de Castelló 5600363  
  
  
  
UNIVERSITAT MIGUEL HERNÁNDEZ D'ELX  
  
Títol RUCT  
Màster Universitari en Antropologia Social Pràctica 4314790  
  
  
  
UNIVERSITAT CARDENAL HERRERA - CEU  
  
Títol RUCT  
Màster Universitari en Comunicació i Branding Digital 4312338  
Màster Universitari en Moda, Gestió del Disseny i Operacions 4312340  
  
  
  
UNIVERSITAT CATÒLICA DE VALÈNCIA  
  
Títol RUCT  
Màster Universitari en Musicoteràpia 4311746  
Màster Universitari en Direcció Internacional d'Organitzacions Esportives 4313549  
  
  
  
UNIVERSITAT INTERNACIONAL DE VALÈNCIA  
  
Títol RUCT  
Grau Universitari en Economia 2502891  
Grau Universitari en Treball Social 2503643